CELEX: 32020D1645
Language: ro
Date: 2020-11-05 00:00:00
Title: Decizia de punere în aplicare (UE) 2020/1645 a Comisiei din 5 noiembrie 2020 privind anumite măsuri provizorii de protecție vizând pesta porcină africană în Germania [notificată cu numărul C(2020) 7742] (Numai textul în limba germană este autentic) (Text cu relevanță pentru SEE)

6.11.2020   
               
               
                  RO
               
               
                  Jurnalul Oficial al Uniunii Europene
               
               
                  L 370/47
               
            
         DECIZIA DE PUNERE ÎN APLICARE (UE) 2020/1645 A COMISIEI
         din 5 noiembrie 2020
         privind anumite măsuri provizorii de protecție vizând pesta porcină africană în Germania
         
            
               [notificată cu numărul C(2020) 7742]
            
         
         (Numai textul în limba germană este autentic)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (3),
         având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile din cadrul Uniunii cu anumite animale vii și produse în vederea realizării pieței interne (2), în special articolul 10 alineatul (3),
         întrucât:
         
                     (1)
                  
                  
                     Pesta porcină africană este o boală infecțioasă virală care afectează populațiile de porci domestici și sălbatici și care poate avea un impact sever asupra profitabilității creșterii porcinelor, cauzând perturbări ale comerțului în Uniune și ale exporturilor în țări terțe.
                  
               
                     (2)
                  
                  
                     În cazul apariției unui caz de pestă porcină africană la porci sălbatici, există riscul ca agentul patogen să se răspândească la alte populații de porci sălbatici și la exploatații de porcine.
                  
               
                     (3)
                  
                  
                     Directiva 2002/60/CE a Consiliului (3) stabilește măsurile minime aplicabile în Uniune pentru controlul pestei porcine africane. În particular, articolul 15 din Directiva 2002/60/CE prevede luarea anumitor măsuri ca urmare a confirmării unuia sau a mai multor cazuri de pestă porcină africană la porci sălbatici.
                  
               
                     (4)
                  
                  
                     Germania a informat Comisia cu privire la situația actuală a pestei porcine africane pe teritoriul ei, în urma apariției unui nou caz de boală, în noiembrie 2020, în landul Saxonia din statul membru federal menționat și, în conformitate cu articolul 15 din Directiva 2002/60/CE, a luat o serie de măsuri, inclusiv stabilirea unei zone în care s-au înregistrat cazuri de infecții, zonă în care se aplică măsurile menționate la articolul 15 din directiva respectivă, pentru a preveni răspândirea bolii.
                  
               
                     (5)
                  
                  
                     Pentru a preveni orice fel de perturbări inutile ale comerțului în Uniune și pentru a evita impunerea de către țări terțe a unor bariere nejustificate în calea comerțului este necesară identificarea la nivelul Uniunii a zonei din Germania unde s-au înregistrat cazuri de pestă porcină africană, în colaborare cu statul membru respectiv.
                  
               
                     (6)
                  
                  
                     Având în vedere caracterul urgent al situației epidemiologice din Uniune în ceea ce privește răspândirea pestei porcine africane, este important ca prezenta decizie să fie adoptată cât mai curând posibil.
                  
               
                     (7)
                  
                  
                     Prin urmare, până la următoarea reuniune a Comitetului permanent pentru plante, animale, produse alimentare și hrană pentru animale, este necesar ca în anexa la prezenta decizie să fie precizată zona din Germania în care se înregistrează cazuri de infecții și durata regionalizării stabilite.
                  
               
                     (8)
                  
                  
                     Prezenta decizie urmează să fie revizuită la următoarea reuniune a Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Germania asigură faptul că zona unde s-au constatat cazuri de infecții, stabilită de respectivul stat membru, unde se aplică măsurile prevăzute la articolul 15 din Directiva 2002/60/CE, cuprinde cel puțin zonele menționate în anexa la prezenta decizie.
         
         
            Articolul 2
            Prezenta decizie se aplică până la 31 ianuarie 2021.
         
         
            Articolul 3
            Prezenta decizie se adresează Republicii Federale Germania.
         
         
            Adoptată la Bruxelles, 5 noiembrie 2020.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 395, 30.12.1989, p. 13.
         
            (2)  JO L 224, 18.8.1990, p. 29.
         
            (3)  Directiva 2002/60/CE a Consiliului din 27 iunie 2002 de stabilire a dispozițiilor specifice de combatere a pestei porcine africane și de modificare a Directivei 92/119/CEE în ceea ce privește boala Teschen și pesta porcină africană (JO L 192, 20.7.2002, p. 27).
      
      
         
            ANEXĂ
            
                        Zonele din Germania stabilite ca zone unde s-au înregistrat cazuri de infecții, astfel cum se menționează la articolul 1
                     
                     
                        Data până la care se aplică
                     
                  
                        
                           BRANDENBURG
                        
                     
                  
                        
                           Landkreis Oder-Spree
                        
                        
                                    —
                                 
                                 
                                    Gemeinde Ragow-Merz
                                 
                              
                                    —
                                 
                                 
                                    Gemeinde Beeskow
                                 
                              
                                    —
                                 
                                 
                                    Gemeinde Friedland
                                 
                              
                                    —
                                 
                                 
                                    Gemeinde Tauche mit den Gemarkungen Tauche, Stremmen, Ranzig, Sabrodt, Trebatsch, Mittweide, Sawall
                                 
                              
                                    —
                                 
                                 
                                    Gemeinde Rietz-Neuendorf mit den Gemarkungen Groß Rietz, Birkholz
                                 
                              
                     
                        31 ianuarie 2021
                     
                  
                        
                           Landkreis Dahme-Spreewald
                        
                        
                                    —
                                 
                                 
                                    Gemeinde Lieberose
                                 
                              
                                    —
                                 
                                 
                                    Gemeinde Schwielochsee mit den Gemarkungen Speichrow, Zaue, Ressen, Goyatz, Jessern, Lamsfeld
                                 
                              
                     
                        31 ianuarie 2021
                     
                  
                        
                           SAXONIA
                        
                     
                  
                        
                           Landkreis Görlitz
                        
                        Im Norden ausgehend in Bad Muskau (Badepark) von der Fußgängerbrücke (ehemalige Eisenbahnbrücke) in südliche Richtung entlang der Landesgrenze Deutschlands zu Polen bis zur Mündung des Welschgrabens in die Neiße.
                        Im Süden geht das gefährdete Gebiet nördlich der Ortschaft Steinbach entlang des Welschgrabens Richtung Westen bis zur südöstlichen Grenze des Truppenübungsplatzes Oberlausitz an der S127. Das gefährdete Gebiet verläuft weiter an der Südgrenze des Truppenübungsplatzes Oberlausitz bis zur B115 und im weiteren Verlauf dann entlang der B115 in nördlicher Richtung über die Ortschaften Weißkeißel und Krauschwitz i. d. O. L. bis zur Fußgängerbrücke am Badepark von Bad Muskau.
                     
                     
                        31 ianuarie 2021